આ રેલીમાં ભાગ લેવા માટે પસંદગી પામેલ સ્પર્ધકને 17 ઓક્ટોબર, 2017 બાદ તેમના ઇ-મેઇલ આઇડી પર એડમિટ કાર્ટ મોકલવામાં આવશે. સ્ક્રિનિંગ સમયે સ્પર્ધકે આ એડમિટ કાર્ડની પ્રિંટ સાથે લાવવી ફરજિયાત છે. રેલીમાં ભાગ લેવા માટે તમે www.joinindianarmy.nic.in પર અરજી કરી શકો છો. આ રેલીમાં સહભાગી થવા માટે કોણ-કોણ અરજી કરી શકે છે તેના માપદંડો પણ વેબસાઇટ પર વાંચી શકાશે. વેબસાઇટ થકી Sol GD, Sol Tech, Sol Tech (NA/ VET), Sol Tdn, Sol Clk/SKT અને Hav (Edn) માટે અરજી કરી શકાય છે. પ્રાથમિક ચકાસણીમાં પાસ થનાર સ્પર્ધકે ફિઝિકલ ફિટનેસ ટેસ્ટ(PFT), ફિઝિકલ મેઝરમેન્ટ ટેસ્ટ(PMT) અને મેડિકલ એક્ઝામિનેશન પાસ કરવાનું રહે છે. આ તમામ ટેસ્ટની વિગતો તેમને મોકલવામાં આવેલ એડમિટ કાર્ડમાં જણાવવામાં આવે છે. સેનાની આ નિમણૂક પ્રક્રિયા બિલકુલ પારદર્શક રીતે અને નિઃશુલ્ક થાય છે.